
                  РЕПУБЛИКА СРБИЈА
МИНИСТАРСТВО СПОЉНИХ ПОСЛОВА
Управа за сарадњу с дијаспором и Србима у региону

На основу члана 54. Закона о државним службеницима („Службени гласник РС”, бр. 79/05, 81/05 – исправка, 83/05 – исправка, 64/07, 67/07 – исправка, 116/08, 104/09, 99/14, 94/17, 95/18, 157/20, 142/22, 13/25 – одлука УС, 19/25, 109/25, 9/26 и 80/26), члана 9. став 1. Уредбе о интерном и јавном конкурсу за попуњавање радних места у државним органима („Службени гласник РС”, бр. 2/19, 67/21 и 19/26), члана 27к став 1. Закона о буџетском систему („Службени гласник РС”, са важећим изменама и допунама), Закључка Комисије за давање сагласности за ново запошљавање и додатно радно ангажовање код корисника јавних средстава, 51 број: 112-1737/2026 од 27. фебруара 2026. године, Министарство спољних послова -Управа за сарадњу с дијаспором и Србима у региону - оглашава

ЈАВНИ КОНКУРС
ЗА ПОПУЊАВАЊЕ ИЗВРШИЛАЧКИХ РАДНИХ МЕСТА
                  

I Орган у коме се радна места попуњавају
Управа за сарадњу с дијаспором и Србима у региону Министарства спољних послова Републике Србије, Београд, Кнеза Милоша број 24–26.

II Радна места која се попуњавају:
        1. Радно место за канцеларијске и евиденционе послове, у звању референт, Одсек за сарадњу са организацијама у дијаспори и региону, Сектор за сарадњу с дијаспором и Србима у региону, унапређење културних, просветно-образовних и других видова сарадње - 1 извршилац.
Опис послова: Обавља канцеларијске, административне и евиденционе послове из делокруга организационе јединице; води и ажурира прописане евиденције и базе података; врши пријем, евидентирање, разврставање и достављање документације; припрема материјале и податке за потребе рада организационе јединице; обавља послове уноса и обраде података, као и друге послове по налогу непосредног руководиоца.
Услови: Стечено средње образовање друштвеног или природног смера; најмање две године радног искуства у струци; положен државни стручни испит; као и потребне компетенције за обављање послова радног места.
Висина основне плате: 50.757,70 динара (нето).
Напомена: У складу са чланом 31. став 7. Посебног колективног уговора за државне органе („Службени гласник РС“, бр. 38/19, 55/20, 44/23 и 49/26), ако је основна плата запосленог обрачуната на основу закона којим се уређују плате, нижа од минималне зараде утврђена на основу одлуке Социјално-економског савета Републике Србије, односно Владе о минималној цени рада за месец за који се врши обрачун и исплата, запослени има право на основну плату у висини минималне зараде за тај месец, у складу са законом.


          2. Радно место за послове унапређења интернет комуникације, у звању саветник, Сектор за пословну сарадњу и локално повезивање са дијаспором и Србима у региону и других видова сарадње - 1 извршилац.

Опис послова: Учествује у изради интернет презентације Управе за сарадњу с дијаспором и Србима у региону (у даљем тексту: Управа); обавља послове ажурирања медијског  садржаја на сајту Управе; креира аудио и видео записе за мултимедијалну презентацију Управе у јавности; администрира налоге Управе на друштвеним мрежама; анализира медијске садржаје у јавном простору из делокруга рада Управе; анализира и израђује статистичке извештаје о активности налога Управе на мултимедијалним платформама и подизању видљивости Управе; учествује у дистрибуцији електронског билтена Управе; координира поступак израде и достављања брзих одговора на питања припадника дијаспоре и Срба у региону; обавља друге послове по налогу помоћника директора.

Услови: Стечено високо образовање из научне, односно стручне области у оквиру образовно-научног поља друштвено-хуманистичких наука, на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, мастер струковним студијама, односно на основним студијама у трајању од најмање четири године или специјалистичким студијама на факултету; најмање три године радног искуства у струци или најмање пет година радног стажа у државним органима; положен државни стручни испит; знање енглеског језика на нивоу Б1; као и потребне компетенције за обављање послова радног места.
Висина основне плате: 82.849,66 динара (нето).


   3. Радно место за унапређење и анализу положаја Срба у региону, у звању виши саветник, Сектор за праћење и унапређење положаја Срба у региону - 1 извршилац.

Опис послова: Анализира положај припадника српског народа у региону у циљу предлагања мера за унапређење његовог положаја; остварује сарадњу са надлежним државним органима и другим релевантним институцијама ради прикупљања релевантих података за израду анализа о положају Срба у региону; прати, изучава и извештава о билатералној сарадњи Републике Србије и земаља региона по питањима из делокруга рада Управе и предлаже мере за унапређење истих; прати и извештава о примени међународних споразума чији је потписник Република Србија, а који се односе на надлежност Управе, ради предлагање мера за унапређење положаја Срба у региону; израђује најсложеније информације, анализе и друге материјале потребне за рад повремених и сталних тела у којима је делегиран представник Управе у циљу презентовања положаја Срба у региону; израђује материјале које представници Управе достављају спољним корисницима ради представљања положаја Срба у региону; прати и извештава о условима које се односе на остваривање статусних права Срба у региону и предлаже мере за њихово унапређивање; израђује и подноси месечне, кварталне и годишње извештаје о положаја Срба у региону у циљу ажурирања информација Управе и предлагања активности које се односе на њихово унапређење; обавља друге послове по налогу помоћника директора.

Услови: Стечено високо образовање из научне, односно стручне области у оквиру образовно-научног поља друштвено-хуманистичких наука, на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, мастер струковним студијама, односно на основним студијама у трајању од најмање четири године или специјалистичким студијама на факултету; најмање пет година радног искуства у струци; положен државни стручни испит; знање енглеског језика на нивоу Б1; као и потребне компетенције за обављање послова радног места.
          Висина основне плате: 129.677,72 динара (нето).



III Место рада: Министарство спољних послова, Управа за сарадњу с дијаспором и Србима у региону, Београд, Кнеза Милоша 24-26.


IV Врста радног односа: 
За сва радна места, радни однос заснива се на неодређено време.


V  Компетенције које се проверавају у изборном поступку:

Сагласно члану 9. Закона о државним службеницима, кандидатима при запошљавању у државни орган, под једнаким условима, доступна су сва радна места и избор кандидата се врши на основу провере компетенција.

Изборни поступак спроводи се из више обавезних фаза у којима се проверавају опште функционалне, посебне функционалне и понашајне компетенције и фазе у којој се спроводи интервју са комисијом.

У свакој фази изборног поступка врши се вредновање кандидата и само кандидат који испуни унапред одређено мерило за проверу одређених компетенција у једној фази изборног поступка може да учествује у провери следећих компетенција у истој или наредној фази изборног поступка.

Кандидатима који учествују у изборном поступку прво се проверавају опште функционалне компетенције.

Провера општих функционалних компетенција за извршилачка радна места: 
  
За сва радна места провераваће се:

1.  „Организација и рад државних органа РС”– провераваће се путем теста (писано).
2.   „Дигитална писменост” – провераваће се решавањем задатака (практичним радом на рачунару). 
3. „Пословна комуникација” – провераваће се путем симулације (писано).

Напомена: У погледу провере опште функционалне компетенције „Дигитална писменост” (поседовању знања и вештина у основама коришћења рачунара, основама коришћења интернета, обради текста и табела, табеларне калкулације), ако кандидат поседује важећи сертификат, потврду или други одговарајући доказ о поседовању знања и вештина из наведених области, на траженом нивоу и жели да на основу њега буде ослобођен тестирања компетенције – Дигитална писменост, неопходно је да уз пријавни образац (уредно и у потпуности попуњен у делу *Рад на рачунару), достави и тражени доказ у оригиналу или овереној фотокопији. Комисија може одлучити да се кандидату изврши провера наведене компетенције, ако увидом у достављени доказ не може потпуно да оцени поседовање ове компетенције.

Информације o материјалимa за припрему кандидата за проверу општих функционалних компетенција могу се наћи на сајту Службе за управљање кадровима, www.suk.gov.rs.

Провера посебних функционалних компетенција:
 
Након пријема извештаја о резултатима провере општих функционалних компетенција, међу кандидатима који су испунили мерила за проверу општих функционалних компетенција, врши се провера посебних функционалних компетенција, и то:




[bookmark: _Hlk243566316]За радно место под редним бројем 1. 

1. [bookmark: _Hlk243567756][bookmark: _GoBack]Посебна функционална компетенција за област рада - Административно - технички послови - технике евидентирања и ажурирања података у релевантним базама података– провераваће се писано путем симулације. 
2. Посебна функционална компетенција за радно место - Правилник о евиденцији организација у дијаспори и организација Срба у региону - провераваће се писано путем симулације. 

  За радно место под редним бројем 2. 

1.  Посебна функционална компетенција за одређено радно место – Послови односа са јавношћу -менаџмент догађаја провераваће се путем симулације писано; 
2.  Посебна функционална компетенција за радно место – Планска документа, прописи и акти из надлежности органа – Закон о дијаспори и Србима у региону -провераваће се путем симулације – писано;  
3.  Посебна функционална компетенција за област рада – Прописи из делокруга радног места - Правилник о ближим условима и поступку додељивања средстава за суфинансирање пројеката и региону и Правилник о условима и поступку додељивања националних признања у области односа матичне државе и дијаспоре, као и матичне државе и Срба у региону, државе и дијаспоре, као и матичне државе и Срба у региону - провераваће се путем симулације писано.

За радно место под редним бројем 3. 

1. Посебна функционална компетенција за одређено радно место - Стручно-оперативни послови: методе анализе и закључивања о стању у области – метод провере је есеј; 
2. Посебна функционална компетенција за одређено радно место – Планска документа, прописи и акти из надлежности органа – познавање и примена Закона о дијаспори и Србима у региону–– метод провере есеј. 
3. Посебна функционална компетенција за прописе из делокруга рада - Правилник о евиденцији организација у дијаспори и организација Срба у региону и Правилник о ближим условима и поступку додељивања средстава за суфинанисрање пројеката – метод провере есеј. 


Информације о материјалима за припрему кандидата за проверу посебних функционалних компетенција могу се наћи на интернет презентацији Управе за сарадњу с дијаспором и Србима у региону (www.dijaspora.gov.rs).

Провера понашајних компетенција за сва извршилачка радна места:
Понашајне компетенције (управљање информацијама, управљање задацима и остваривање резултата, оријентација ка учењу и променама, изградња и одржавање професионалних односа, савесност, посвећеност и интегритет) - провераваће се путем психометријских тестова и интервјуа базираног на компетенцијама.

Интервју са комисијом и вредновање кандидата:

Процена мотивације за рад на радном месту и прихватање вредности државних органа - провераваће се путем интервјуа са комисијом (усмено).

VI Адреса на коју се подноси попуњен образац пријаве:
Пријаве на јавни конкурс шаљу се поштом на адресу Министарство спољних послова, Управа за дијаспору и сарадњу са Србима у региону, Кнеза Милоша 24-26, 11000 Београд или се предају непосредно на писарницу Министарства спољних послова, Управа за дијаспору и сарадњу са Србима у региону, Кнеза Милоша 24-26, 11000 Београд, са назнаком „За јавни конкурс за попуњавање извршилачког радног места” (уписати назив радног места). 
Напомена: Пријаве које пристигну након рока за подношење пријава сматраће се благовременим уколико су предате поштанском оператору у року за подношење пријава, као препоручена пошиљка. 

VII Лице задужено за давање обавештења о конкурсу: Милена Петровић, тел: 011/320-29-00 од 9.00 до 13.00 часова.

VIII Општи услови за запослење: Држављанство Републике Србије; да је кандидат пунолетан; да кандидату раније није престајао радни однос у државном органу због теже повреде дужности из радног односа и да није осуђиван на казну затвора од најмање шест месеци.

IX  Рок за подношење пријава: Рок за подношење пријава је 15 (петнаест) дана и почиње да тече наредног дана од дана објављивања јавног конкурса у периодичном издању огласа Националне службе за запошљавање.

X Пријава на јавни конкурс врши се на Обрасцу пријаве који је доступан уз оглашено радно место на интернет презентацији Службе за управљање кадровима и Управе за сарадњу с дијаспором и Србима у региону Министарства спољних послова (www.dijaspora.gov.rs)/

Приликом предаје пријаве на јавни конкурс пријава добија шифру под којом подносилац пријаве учествује у даљем изборном поступку. Шифра пријаве уноси се у образац пријаве након што комисија састави списак кандидата међу којима се спроводи изборни поступак. Подносилац пријаве се обавештава о додељеној шифри у року од три дана од пријема пријаве, достављањем наведеног податка на начин који је у пријави назначио за доставу обавештења.

Напомена: Пример правилно попуњеног обрасца пријаве се може погледати на блогу Службе за управљање кадровима (https://kutak.suk.gov.rs/vodic-za-kandidate) у одељку „Образац пријаве”.

XI  Докази о испуњености услова за запослење: оригинал или оверена фотокопија уверења о држављанству; оригинал или оверена фотокопија извода из матичне књиге рођених; оригинал или оверена фотокопија дипломе којом се потврђује стручна спрема; оригинал или оверена фотокопија доказа о положеном државном стручном испиту за рад у државним органима (кандидати са положеним правосудним испитом уместо доказа о положеном државном стручном испиту, подносе доказ о положеном правосудном испиту), оригинал или оверена фотокопија доказа о радном искуству у струци (потврде, решења и други акти којима се доказује на којим пословима, у ком периоду и са којом врстом и степеном стручне спреме/образовања је стечено радно искуство).

Државни службеник који се пријављује на јавни конкурс, уместо уверења о држављанству и извода из матичне књиге рођених подноси решење о распоређивању или премештају на радно место у органу у коме ради или решење да је нераспоређен. 

Пример правилно попуњене потврде од послодавца може се погледати на блогу Службе за управљање кадровима (https://kutak.suk.gov.rs/vodic-za-kandidate) у одељку ,,Предаја докумената”. У оквиру корака “Предаја докумената” можете преузети шаблон потврде коју послодавац може да попуни.

Сви докази се прилажу у оригиналу или у фотокопији која је оверена код јавног бележника (изузетно у градовима и општинама у којима нису именовани јавни бележници, приложени докази могу бити оверени у основним судовима, судским јединицама, пријемним канцеларијама основних судова, односно општинским управама као поверени посао). 
Као доказ се могу приложити и фотокопије докумената које су оверене пре 1. марта 2017. године у основним судовима, односно општинским управама. Фотокопије докумената које нису оверене од надлежног органа неће се разматрати.

Сви докази прилажу се на српском језику, у супротном морају бити преведени и оверени од стране овлашћеног судског тумача. Диплома којом се потврђује врста и степен стручне спреме/образовања, а која је стечена у иностранству мора бити нострификована у складу са Законом о високом образовању („Сл.гласник РС”, бр. 88/17, 73/18, 27/18 – др. закон, 67/19, 6/20 – др. закони, 11/21 – аутентично тумачење, 67/21, 67/21 – др. закон, 76/23 и 19/25).

Напомена: Одредбама чл. 9. и 103. Закона о општем управном поступку („Службени гласник РС”, бр. 18/2016, 95/2018 – аутентично тумачење и 2/2023 – одлука УС) прописано је, између осталог, да у поступку који се покреће по захтеву странке орган може да врши увид, прибавља и обрађује личне податке о чињеницама о којима се води службена евиденција када је то неопходно за одлучивање, осим ако странка изричито изјави да ће те податке прибавити сама. Документа о чињеницама о којима се води службена евиденција су: уверење о држављанству, извод из матичне књиге рођених, уверење о положеном државном стручном испиту за рад у државним органима, односно уверење о положеном правосудном испиту, уверење да кандидат није осуђиван на казну затвора од најмање шест месеци и потврда да учеснику конкурса раније није престајао радни однос у државном органу због теже повреде дужности из радног односа.
Потребно је да учесник конкурса у делу Додатне изјаве*, у обрасцу пријаве, заокружи на који начин жели да се прибаве његови подаци из службених евиденција.

XII Рок за подношење доказа: Кандидати који су ушли у изборни поступак биће позвани, током изборног поступка а најкасније пре интервјуа са Конкурсном комисијом, да у року од (5) пет радних дана од дана пријема обавештења доставе наведене доказе који се прилажу у конкурсном поступку. Кандидати који не доставе наведене доказе који се прилажу у конкурсном поступку, односно који на основу достављених или прибављених доказа не испуњавају услове за запослење, писмено се обавештавају да су искључени из даљег изборног поступка. Докази се достављају на наведену адресу Министарства спољних послова, управе за сарадњу с дијаспором и Србима у региону.
Кандидати који желе да конкуришу на више радних места, попуњавају пријавни образац за свако радно место посебно. 
Кандидати који конкуришу на више радних места, која се разликују у погледу тражених доказа о дужини радног искуства у струци (потврда, решење и други акти из којих се види на којим пословима, у ком периоду и са којом стручном спремом је стечено радно искуство), дужни су да их доставе, у оригиналу или овереној фотокопији, према услову о дужини радног искуства у струци из радних места на која конкуришу. 

XIII Датум и место провере компетенција кандидата у изборном поступку: Са кандидатима чије су пријаве благовремене, допуштене, разумљиве, потпуне и који испуњавају услове предвиђене огласом о јавном конкурсу, на основу података наведених у обрасцу пријаве на конкурс, изборни поступак ће се спровести, почев од 23. новембра 2026. године, о чему ће учесник конкурса бити обавештен на начин који је у пријави назначио за доставу обавештења.

Провера општих функционалних, посебних функционалних и понашајних компетенција обавиће се у Служби за управљање кадровима, у Палати Србија Нови Београд, Булевар Михаила Пупина број 2. (источно крило) – II спрат. Интервју са Конкурсном комисијом обавиће се  у  просторијама Управе за сарадњу с дијаспором и Србима у региону Министарства спољних послова, Кнеза Милоша 24-26.  

Учесници конкурса који су успешно прошли једну фазу изборног поступка обавештавају се о датуму, месту и времену спровођења наредне фазе изборног поступка на контакте (бројеве телефона или имејл адресе), које наведу у својим обрасцима пријаве.

Напомене: као државни службеник на извршилачко радно место, може да се запосли и лице које нема положен државни стручни испит, али је дужно да га положи у прописаном року. Положен државни стручни испит није услов, нити предност за заснивање радног односа. Пробни рад је обавезан за све који први пут заснивају радни однос у државном органу. Пробни рад за радни однос на неодређено време траје шест месеци. Државни службеник на пробном раду, који је засновао радни однос на неодређено време и државни службеник који је засновао радни однос на неодређено време, а који нема положен државни стручни испит, полаже државни стручни испит у року од шест месеци од дана заснивања радног односа.
Неблаговремене, недопуштене, неразумљиве или непотпуне пријаве биће одбачене решењем Конкурсне комисије.

Јавни конкурс спроводи Конкурсна комисија коју је именовао директор Управе за сарадњу с дијаспором и Србима у региону. 

Овај конкурс се објављује на интернет презентацији (www.dijaspora.gov.rs) и огласној табли Управе за сарадњу с дијапором и Србима у региону Министарства спољних послова, на интернет презентацији Службе за управљање кадровима (www.suk.gov.rs), на порталу е-управе, на интернет презентацији, огласној табли и периодичном издању огласа Националне службе за запошљавање.

XIV Начин достављања одлуке о избору кандидата: Решење о пријему у радни однос јавно се објављује на интернет презентацији (www.dijaspora.gov.rs) и огласној табли Министарствa државне управе и локалне самоуправе.

Достава свим кандидатима који су учествовали у изборном поступку сматра се извршеном истеком 15 дана од дана објављивања решења на веб презентацији органа и огласној табли органа. 

Сви изрази, појмови, именице, придеви и глаголи у овом огласу који су употребљени у мушком граматичком роду, односе се без дискриминације и на особе женског пола.

